cyanic-selkie/wikianc huggingface dataset:
ফ্যানি ডি ভিলিয়ার্স
প্রথম-শ্রেণীর ক্রিকেট
১৯৮৫-৮৬ মৌসুমে নর্দার্ন ট্রান্সভাল বি দলের পক্ষে প্রথম-শ্রেণীর ক্রিকেটে অভিষেক ঘটে ফ্যানি ডি ভিলিয়ার্সের। উভয় ইনিংসেই তিনি বোলিং উদ্বোধনে নেমেছিলেন। তন্মধ্যে দ্বিতীয় ইনিংসে ৫/৩৩ পেয়েছিলেন। এছাড়াও ১৯৯০ সালে ইংরেজ প্রথম-শ্রেণীর কাউন্টি ক্রিকেটে কেন্টের প্রতিনিধিত্ব করেছেন তিনি।
টেস্ট ক্রিকেট
সমগ্র খেলোয়াড়ী জীবনে ১৮ টেস্ট ও ৮৩টি একদিনের আন্তর্জাতিকে অংশ নিয়েছেন তিনি। ১৯৯৩-৯৪ মৌসুমে ২৯ বছর বয়সে অস্ট্রেলিয়া গমনের উদ্দেশ্যে টেস্ট দলে অন্তর্ভুক্ত করা হয়। মেলবোর্নে প্রথম টেস্টে অংশ নেন। কিন্তু সিডনিতে অনুষ্ঠিত সিরিজের দ্বিতীয় টেস্টের মাধ্যমে নিজেকে টেস্ট পর্যায়ের উপযুক্ততা তুলে ধরতে সচেষ্ট হন তিনি। মাত্র ১১৭ রানের জয়ের লক্ষ্যমাত্রায় অগ্রসর হওয়া অস্ট্রেলিয়া দলকে বিপত্তি ঘটান। ঐ ইনিংসে তিনি ৬/৪৩ পেয়েছিলেন। তন্মধ্যে গ্লেন ম্যাকগ্রা’র চূড়ান্ত উইকেটটি ফিরতি ক্যাচ ছিল। এরফলে দক্ষিণ আফ্রিকা দল নাটকীয়ভাবে মাত্র ৫ রানের ব্যবধানে জয় তুলে নিয়ে মাঠ ছাড়ে। খেলায় ফ্যানি ডি ভিলিয়ার্স ১০/১২৩ পেয়েছিলেন ও ম্যান অব দ্য ম্যাচের পুরস্কার লাভ করেন। সাবেক ইংরেজ অধিনায়ক টনি গ্রেগের অভিমত, চূড়ান্ত ইনিংস শুরুর পূর্বে দক্ষিণ আফ্রিকার জয়ের সম্ভাবনা ছিল মাত্র ১০০-১। পুরস্কার বিতরণী অনুষ্ঠানে ফ্যানি ডি ভিলিয়ার্স মন্তব্য করেন যে, আপনি নিশ্চয়ই জানেন যে আমরা কখনো খেলায় হাল ছাড়ি না।
অ্যাডিলেডের তৃতীয় টেস্টের দ্বিতীয় ইনিংসে বল হাতে তেমন সুবিধে করতে না পারলেও নাইটওয়াচম্যান হিসেবে ১৯৮ মিনিট ক্রিজে অবস্থান করে মূল্যবান ৩০ রান করেন। তবে অস্ট্রেলিয়ার কাছে ঐ টেস্টে দলটি পরাজয়বরণ করেছিল। এ সফরেই দ্বাদশ খেলোয়াড় হিসেবে রিমোট কন্ট্রোলচালিত গাড়ীতে করে ব্যাটসম্যানদের জন্য পানীয় সরবরাহ করেন।
ইংল্যান্ড গমন
১৯৯৪ সালে ওভালে স্বাগতিক ইংল্যান্ড দলের ফাস্ট বোলার ডেভন ম্যালকমের বিপক্ষে বাউন্সার ছুড়লে হেলমেটে লেগে মাঠে পড়ে যান। ভারসাম্য রক্ষার পর মাটিতে দাঁড়িয়ে কাছাকাছি থাকা দক্ষিণ আফ্রিকান ফিল্ডারকে উদ্দেশ্য করে বলেছিলেন যে, তোমাদেরকে এক হাত দেখে নেব! দ্বিতীয় ইনিংসে ডেভন ম্যালকম ৯/৫৭ পেয়েছিলেন। ঐ সময়ে তার এ বোলিং পরিসংখ্যানটি টেস্টের ইতিহাসে ষষ্ঠ সেরা ছিল ও ইংল্যান্ড ৮ উইকেটে জয় পায়।
১৯৯৪-৯৫ মৌসুমে অসাধারণ ক্রীড়াশৈলী প্রদর্শনের স্বাক্ষর রাখেন ফ্যানি ডি ভিলিয়ার্স। সফরকারী পাকিস্তানের বিপক্ষে পাঁচ টেস্ট নিয়ে গঠিত সিরিজে ১৭.৪৭ গড়ে ৩৬ উইকেট দখল করেন। জোহেন্সবার্গে পাকিস্তানের বিপক্ষে অনুষ্ঠিত টেস্টে প্রথম দক্ষিণ আফ্রিকান হিসেবে অর্ধ-শতকের পাশাপাশি খেলায় দশ উইকেট পেয়েছিলেন। অপরাজিত ৬৬ রান সংগ্রহের পর ৬/৮১ ও ৪/২৭ বোলিং পরিসংখ্যান দাঁড় করান। ফলশ্রুতিতে ১৯৯৫ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটারের সম্মাননা লাভ করেন তিনি। এরপূর্বে ১৯৮৯ সালেও একই পুরস্কার পেয়েছিলেন।
অবসর
ক্রিকেট খেলা থেকে অবসর গ্রহণের পর আন্তর্জাতিক ক্রিকেট অঙ্গনে দক্ষিণ আফ্রিকান ক্রিকেট ধারাভাষ্যকার হিসেবে কাজ করছেন। এছাড়াও বিশেষ বক্তা হিসেবে কাজ করছেন তিনি। ১৯৯৫ সালে নর্থওয়েস্টের সান সিটিতে অনুষ্ঠিত মিস ওয়ার্ল্ড সুন্দরী প্রতিযোগিতায় বিচারকের দায়িত্ব পালন করেছেন।
বধিরদের দাতব্য সংস্থায় আর্থিক তহবিল গঠনে জড়িত হয়ে পড়েন। তার এক ভাই ও স্বীয় কন্যা বধিরগ্রস্ত। কেপটাউন থেকে প্রিটোরিয়া পর্যন্ত সাইকেল চালনা করে ৮০০০০০ র‌্যান্ড ও সেঞ্চুরিয়নে টেস্ট চলাকালীন ফ্লাডলাইটের শীর্ষে বসে ১৮৯০০০ র‌্যান্ড সংগ্রহ করেন।
২০০৩ সালে ট্রেভর চেস্টারফিল্ড ডি ভিলিয়ার্সের আত্মজীবনীমূলকগ্রন্থ ‘ফ্যানিডিভিলিয়ার্স: পোর্ট্রেট অব এ টেস্ট বোলার’ প্রকাশ করেন।
বলে ক্ষত বিতর্ক
২০১৭-১৮ মৌসুমে দক্ষিণ আফ্রিকা-অস্ট্রেলিয়ার মধ্যকার ৩য় টেস্ট চলাকালীন ৪র্থ দিনের সকালের অধিবেশনে অস্ট্রেলীয় দলের বলে ক্ষত সৃষ্টি করে রিভার্স সুইং করার ঘটনা চিহ্নিত করেন।. অন্যতম ধারাভাষ্যকার হিসেবে ক্যামেরা অপারেটরদেরকে প্রতারণার অনৈতিক বিষয়টি তুলে ধরতে পরামর্শ দেন।
মোস্তফা রশিদী সুজা
এস এম মোস্তফা রশিদী সুজা (২ মার্চ ১৯৫৩- ২৭ জুলাই ২০১৮) বাংলাদেশ আওয়ামী লীগের একজন রাজনীতিবিদ। তিনি ১৯৯১, ১৯৯৬ ও ২০১৪ সালে তিন দফায় খুলনা-৪ আসন এর নির্বাচিত সংসদ সদস্য ছিলেন। তিনি জাতীয় সংসদের সাবেক হুইপ ছিলেন।
জন্ম ও প্রাথমিক জীবন
মোস্তফা রশিদীর জন্ম ২ মার্চ ১৯৫৩ সালে বাগেরহাটের ফকিরহাটে।
রাজনৈতিক ও কর্মজীবন
১৯৭৭ সালে প্রথম পৌর কমিশনার নির্বাচিত হন। ১৯৮৬ সালের সংসদ নির্বাচনের সময় তিনি মহানগর আওয়ামী লীগের সহসভাপতি ছিলেন। ১৯৮৬ সালের পর জেলা আওয়ামী লীগের সঙ্গে যুক্ত হন। ১৯৯১, ১৯৯৬ ও ২০১৪ সালে তিন দফায় খুলনা-৪ আসন (রূপসা-তেরখাদা-দীঘলিয়া) থেকে সাংসদ নির্বাচিত হন এই নেতা।  ১৯৯১ সালে খুলনা জেলা আওয়ামী লীগের সাধারণ সম্পাদক হন। ১৯৯৬ সালে সরকারদলীয় হুইপ ছিলেন তিনি।
মৃত্যু
২৭ জুলাই ২০১৮ সালে তিনি সিঙ্গাপুরের মাউন্ট এলিজাবেথ হাসপাতালে চিকিৎসাধীন অবস্থায় মৃত্যুবরণ করেন। তিনি কিডনি সমস্যায় ভুগছিলেন।
ছায়াময়
কাহিনী
আমেরিকা থেকে নিজের পরিবারের ইতিহাস খুজতে বাংলার শিমুলগড় গ্রামে আসে মেধাবী ছাত্র ইন্দ্রজিত। এই গ্রামে তাদের পূর্বপুরুষের রাজত্ব ছিল। স্থানীয় জমিদারের লাঠিয়ালরা তাকে চোর বলে মারধোর করে ও মৃত মনে করে ফেলে দিয়ে গেলে সে আশ্রয় পায় গ্রামের এক স্বর্ণকারের বাড়ি। স্বর্ণকারের শিশুপুত্র অলঙ্কারের সাথে সে গ্রামে খুজতে থাকে গুপ্ত প্রাসাদ, যেখানে তার পূর্বপুরুষের আত্মারা ঘুরে বেড়ান। জমিদার গগন সাপুই মতলব করে সেই গুপ্ত প্রাসাদের গুপ্তধন হাতিয়ে নেওয়ার। সে দুই ভাড়াটে গুন্ডা কালু আর পীতাম্বরকে নিয়োগ করে। কিন্তু গগন অজানা ভুতের অত্যাচারে নাজেহাল হয় আর কালু পীতাম্বরকে পিটিয়ে তাড়ান গ্রামের এক প্রবীন ব্যক্তি। গগণ শেষে গ্রামবাসীদের কাছে ধরা পড়ে যায়।
ডাব্লিউডাব্লিউই গ্রেটেস্ট রয়্যাল রাম্বল
গ্রেটেস্ট রয়্যাল রাম্বল একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউন এবং ২০৫ লাইভের জন্য প্রযোজনা করেছিল।  এই অনুষ্ঠানটি ২০১৯ সালের ২৭শে এপ্রিল তারিখে সৌদি আরবের জেদ্দার কিং আব্দুল্লাহ আন্তর্জাতিক স্টেডিয়ামে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি ডাব্লিউডাব্লিউই-এর ১০ বছরের অংশীদারিত্বের অধীনে সৌদি ভিশন ২০৩০ সমর্থন করে প্রথম অনুষ্ঠান ছিল। এই অনুষ্ঠানের পুরুষদের প্রত্যেকটি চ্যাম্পিয়নশিপের ম্যাচ আয়োজিত হয়েছে। একই সাথে এই অনুষ্ঠানে ৫০ জনের রয়্যাল রাম্বল ম্যাচ অনুষ্ঠিত হয়েছে, যেটি ব্রোন স্ট্রোম্যান জয়লাভ করেছেন।
এই অনুষ্ঠান সর্বমোট ১০টি ম্যাচ অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ব্রোন স্ট্রোম্যান সর্বশেষ বিগ ক্যাসকে নিষ্কাশনের মাধ্যমে ৫০ জনের রয়্যাল রাম্বল ম্যাচ জয়লাভ করেছেন। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত স্টিল কেজ ম্যাচে রোমান রেইন্সকে, দি আন্ডারটেকার ক্যাস্কেট ম্যাচ রুসেভকে এবং জেফ হার্ডি ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ ম্যাচে জিন্দর মহলকে হারিয়েছে।
গ্রেটেস্ট রয়্যাল রাম্বল ম্যাচ
ব্র্যান্ড
ব্যাশ (ইউনিক্স শেল)
ব্যাশ (Bash) ব্রায়ান ফক্স কর্তৃক গ্নু প্রকল্পের জন্যে বৌর্ন শেলের ফ্রি সফটওয়্যার বিকল্প হিসাবে লিখিত একটি ইউনিক্স শেল ও কমান্ড ল্যাঙ্গুয়েজ। ১৯৮৯ সালে মুক্তি পাওয়ার পর থেকে, অধিকাংশ গ্নু/লিনাক্স ডিস্ট্রিবিউশন ও ম্যাকওএসের ডিফল্ট লগইন শেল হিসেবে এটি ব্যবহৃত হয়ে আসছে। মাইক্রোসফট উইন্ডোজ ১০-এর জন্যেও একটি সংস্করণ রয়েছে। সোলারিস ১১-এর ডিফল্ট ইউজার শেলও ব্যাশ।
ব্যাশ একটি কমান্ড প্রসেসর যেটি একটি টেক্সট উইন্ডোতে রান হয়, যেখানে ব্যবহারকারী কার্য নির্বাহের জন্যে কমান্ড টাইপ করে থাকে। ব্যাশ শেল স্ক্রিপ্ট নামের একটি ফাইল থেকে কমান্ড রিড ও এক্সিকিউট করতে পারর। অন্যসব ইউনিক্স শেলের মত, এটি কন্ডিশন-টেস্টিং ও ইটিরেশনের জন্যে ফাইলনেম গ্লোবিং (ওয়াইল্ড কার্ড ম্যাচিং), পাইপিং, হেয়ার ডকুমেন্ট, কমান্ড সাবস্টিটিউশন,  চলক ও কন্ট্রোল ফ্লো স্ট্রাকচার সমর্থন করে।
প্যারাবোলা গ্নু/লিনাক্স-লিব্রে
প্যারাবোলা গ্নু/লিনাক্স-লিব্রে (Parabola GNU/Linux-libre) একটি আর্চ-ভিত্তিক লিনাক্স ডিস্ট্রিবিউশন। এটি যদিও আর্চ লিনাক্স ও আর্চ লিনাক্স এআরএম থেকে আসা অনেকগুলো প্যাকেজের উপর ভিত্তি করে নির্মিত, আর্চের সাথে এর পার্থক্য হল এখানে শুধুমাত্র ফ্রি সফটওয়্যার অন্তর্ভুক্ত করা হয়। এখানে গ্নু অপারেটিং সিস্টেম উপাদান ও লিনাক্স কার্নেলের বদলে লিনাক্স-লিব্রে কার্নেল ব্যবহার করা হয়। ফ্রি সফটওয়্যার ফাউন্ডেশন-এর ভাষ্যমতে, প্যারাবোলা একটি পূর্ণ ফ্রি অপারেটিং সিস্টেম।
আর্চের মত প্যারাবোলা রোলিং রিলিজ মডেল ব্যবহার করে। ডেভলপমেন্ট সিস্টেম সিম্পলিসিটি, সম্প্রদায়ের অংশীদারি, ও সর্বাধুনিক ফ্রি সফটওয়্যার প্যাকেজের ব্যবহারের উপর গুরুত্বারোপ করে।
রিপার ক্রু
“রিপার ক্রু” বা “শিকাগো রিপার্স” ছিল শয়তানী সম্প্রদায় এবং সংগঠিত অপরাধ গ্রুপ যা রবিন গেচট এবং তিন সহযোগী: এডওয়ার্ড স্প্রেইজার এবং ভাই এন্ড্রু এবং থমাস কোকরালিস গঠন করেছিল। ১৯৮১ এবং ১৯৮২ সালে ১৮ মহিলার নিখোঁজ হওয়ার বিষয়ে তাদেরকে সন্দেহ করা হয়েছিল।
গ্রেফতার
১৯৮২ সালের ৬ ডিসেম্বর। সেদিন সেই চক্রটি অপহরণ করেছিলো বেভারলি ওয়াশিংটন নামে এক নারীকে। যথারীতি ধর্ষণ ও অত্যাচারের পর তার একটি স্তন কেটে নিয়েছিলো তারা। এরপর অচেতন বেভারলিকে মৃত ভেবে তাকে তারা ফেলে রেখে গিয়েছিলো রেল লাইনের পাশে। কিন্তু সৃষ্টিকর্তার ইচ্ছে ছিলো বোধহয় অন্যরকম। তাই এত রক্তক্ষয়ের পরও বেঁচে গিয়েছিলেন তিনি। এরপর পুলিশের কাছে গিয়ে একজন অপহরণকারী এবং অপহরণকার্যে ব্যবহৃত গাড়িটির নিখুঁত বর্ণনা দেন তিনি। সেই বর্ণনার পরিপ্রেক্ষিতেই একজনকে গ্রেফতার করে পুলিশ। তার নাম ছিল রবিন গেখ্‌ট, দলটির সর্দার ছিলো সে। তবে গ্রেফতার ও সাক্ষী থাকলেও প্রশানের অভাবে রবিনকে ছেড়ে দিতে বাধ্য হয়েছিলো পুলিশ। কিন্তু তাকে সবসময় নজরেই রাখা হচ্ছিলো, সেই সাথে চলছিলো তার বিরুদ্ধে প্রমাণ সংগ্রহের পায়তারা। শেষ পর্যন্ত আলোর মুখ দেখতে পায় পুলিশ। জানা যায়, ১৯৮১ সালে একটি মোটেলে আরো তিন সঙ্গী সহ পাশাপাশি তিনটি রুম ভাড়া নিয়েছিলো রবিন। হোটেল ম্যানেজারকে জিজ্ঞাসাবাদে জানা যায় যে, সেই চারজন মোটেলে পার্টির মতো কোনো অনুষ্ঠান করেছিলো। তাদের কাজ কারবার দেখে ম্যানেজারের কাছে মনে হয়েছিলো যে, তারা হয়তো কোনো গুপ্তসংঘের সাথে জড়িত। হোটেলের লগ বই থেকে বাকিদের নাম-ঠিকানা সংগ্রহ করে পুলিশ। অল্প কিছুদিনের মাঝে সেই তিনজনকে গ্রেফতারও করা হয়। তাদের নাম ছিলো এডওয়ার্ড স্প্রিটজার, অ্যান্ড্রু কোকোরালিস ও থমাস কোকোরালিস। এদের মাঝে শেষোক্ত দুজন ছিলো সহোদর।
পুলিশের হাতে ধরা পড়ার পর তিনজনই নিজেদের অপরাধের কথা স্বীকার করে নেয়। আর নিজেদের সম্পর্কে যাবতীয় তথ্য জানিয়ে দেয় পুলিশকে।
পুলিশের কাছে দেওয়া জবানবন্দী
পুলিশের কাছে দেওয়া জবানবন্দীতে গ্রেফতারকৃত এডওয়ার্ড স্প্রিটজার, অ্যান্ড্রু কোকোরালিস ও থমাস কোকোরালিস জানায় তারা আসলে শয়তানের পূজারী একটি গুপ্ত সংঘের সদস্য। দলের মোট সদস্য চারজন, এদের মাঝে নেতা ছিলো রবিনই।১৯৮১ সালের মাঝামাঝি থেকে শুরু করে ১৯৮২ সালের শেষ পর্যন্ত বিস্তৃত ছিলো তাদের হত্যাকাণ্ডের সময়কাল। প্রায় দেড় বছরের এ সময়কালে আনুমানিক ১৮ জন দুর্ভাগা নারীকে প্রাণ দিতে হয়েছিলো তাদের হাতে, যাদের সবার পরিচয় জানাও সম্ভব হয় নি। প্রথমেই একজন নারীকে অপহরণ করতো তারা। এরপর তার উপর চলতো অমানুষিক নির্যাতন, ধর্ষণ এবং সবার শেষে খুন। এরপর ঘটতো আরো নৃশংস ঘটনা। হতভাগা সেই নারীর মৃতদেহের অংশবিশেষ খেতে ব্যস্ত হয়ে পড়তো তারা। দলটির সদস্যদের এমন নৃশংস হত্যাকাণ্ড জনমনে মারাত্মক আতঙ্ক তৈরি করে। সবাই তাদের ডাকতে শুরু করে ‘রিপার ক্রু (Ripper Crew)’ বা ‘শিকাগো রিপার্স (Chicago Rippers)’ নামেই। মৃতদেহকে এ দলটি বিকৃত করে ফেলতো দেখেই দেয়া হয়েছিলো এ নামটি। একটু আগেই বলেছি যে, শিকাগো রিপার্স ছিলো শয়তানের পূজারী একটি গোপন সংঘ। নারীদের প্রতি এ দলটির সদস্যদের যতই ক্ষোভ থাকুক না কেন, দলনেতা রবিন কিন্তু ব্যক্তিগত জীবনে তিন সন্তানের জনক ছিলো। স্ত্রী ও সন্তানদের নিয়ে সুখেই সংসার করতো সে। রাতের বেলায় রবিনের স্ত্রী চাকরির জন্য বেরিয়ে গেলে তার বাসায় আসতো বাকি তিনজন। তারপর তারা চলে যেতো চিলেকোঠার ঘরটিতে। ঘরটির অবশ্য একটি নাম দিয়েছিলো রবিন- ‘The Satanic Chapel’। ঘরটিতে আলোর জন্য ব্যবহার করা হতো মোমবাতি। লাল রঙের চাদরে ঢাকা ছিলো একটি বেদি। আর চারদিকের দেয়াল জুড়ে ছিলো মোট ছয়টি লাল-কালো ক্রুশের সমাহার। অপহরণের পর দুর্ভাগা নারীকে নিয়ে আসা হতো রবিনের সেই স্যাটানিক চ্যাপেলে। সেখানেই তার উপর করা হতো নির্যাতন। এরপর তারা নিয়ে আসতো পিয়ানোতে ব্যবহৃত তার। কেন? কারণ এই তার দিয়েই তারা এরপর অপহৃত নারীর একটি স্তন কেটে নিতো।
এবার তারা সবাই বসে পড়তো লাল চাদরে মোড়ানো সেই বেদিতে। রবিন তার কাছে থাকা স্যাটানিক বাইবেল থেকে বিভিন্ন মন্ত্রোচ্চারণ করতো, অন্যরা সেগুলো মন্ত্রমুগ্ধের মতো শুনে যেত। এরপর তারা একে একে কর্তিত সেই স্তনের উপর হস্তমৈথুন করতো। এ ধাপের পর ছুরি দিয়ে সেই স্তনকে ছোট ছোট টুকরা করে সবার হাতে ধরিয়ে দিতো রবিন। চারজন মিলে তখন খেতে বসে যেত সেই কাটা অংশগুলোই!খাওয়ার আগে অবশ্য আরেকটা কাজও করতো রবিন। স্মারক হিসেবে স্তনের ছোট একটি টুকরা সে একটি বক্সেও রেখে দিত। থমাস কোকোরালিস জানিয়েছিলো যে, একবার ঐ বাক্সে সে পনেরটির মতো কাটা স্তনের টুকরো দেখতে পেয়েছিলো।
এত অভিযোগ, প্রমাণ আর স্বীকারোক্তির পর অবশেষে পুনরায় গ্রেফতার করা হয় দলনেতা রবিন গেখ্‌টকে। দলের সবাই নিজেদের দোষ স্বীকার করে নিয়েছিলো, স্বীকার করে নি শুধু দলনেতা নিজেই। বারবার সে নিজেকে নির্দোষ বলেই দাবি করতো।
পরিনতি
এছাড়া থমাস কোকোরালিসকে হত্যার দায়ে অভিযুক্ত করা হয়েছিলো। কিন্তু শুরুতে পুলিশকে বিভিন্ন তথ্য দিয়ে সহায়তা করায় তাকে যাবজ্জীবন সাজা দেয়া হয়েছিলো। সেই সাজাও ধীরে ধীরে কমিয়ে আনা হয়েছে। খুনের দায় এড়াতে পারে নি অ্যান্ড্রু কোকোরালিস। ১৯৯৯ সালের ১৬ মার্চ প্রাণঘাতী ইনজেকশন প্রয়োগের মাধ্যমে মৃত্যুদন্ড কার্যকর করা হয়েছিলো তার। এডওয়ার্ড স্প্রিটজারকে শুরুতে মৃত্যুদন্ডের আদেশ দেয়া হয়েছিলো। পরবর্তীতে শাস্তির মাত্রা কমিয়ে তাকে যাবজ্জীবন কারাদন্ডের সাজা দেয় কর্তৃপক্ষ। ওদিকে বেভারলি ওয়াশিংটনকে ধর্ষণ ও হত্যাচেষ্টার অভিযোগে ১২০ বছরের কারাদন্ড দেয়া হয় দলনেতা রবিন গেখ্‌টকে।
এভাবেই শেষ পর্যন্ত ইতি ঘটে এককালের কুখ্যাত, শয়তানের পূজারী শিকাগো রিপার্স নামক গুপ্ত সংঘটির।[2 ]
জল জোছনা
জল জোছনা  বিংশ শতাব্দীর অন্যতম প্রধান বাংলাদেশী কথাসাহিত্যিক হুমায়ূন আহমেদের একটি জনপ্রিয় উপন্যাস। উপন্যাসটি ১৯৯৩ সালে প্রথম প্রকাশিত হয়। বইটির প্রকাশক হাসান জায়েদী। প্রকাশনা সংস্থা পার্ল পাবলিকেশন। বইটির গ্রন্থস্বত্ব লেখকের অর্থাৎ হুমায়ূন আহমেদের।
উৎসর্গপত্র
বইটি উৎসর্গ করা হয় পশ্চিমবঙ্গের প্রখ্যাত ঔপন্যাসিক সমরেশ মজুমদারকে। উৎসর্গপত্রে হুমায়ূন আহমেদ লেখেনঃ সমরেশ মজুমদার একজন বড় মাপের মানুষ
পটভূমি
বড় মাপের লেখকদের মধ্যে সমসাময়িকতা কমই দেখা যায়। বিশ্বসাহিত্যের অধিকাংশ বড় লেখক নিকট বা দূর অতীতের আবহে কাহিনী ফাঁদতে পছন্দ করেন। হুমায়ূন আহমেদ এ ক্ষেত্রে একজন ব্যতিক্রমী লেখক। তিনি অহরহ সমসাময়িক সমস্যা বা ঘটনাকে তার কাহিনীর কেন্দ্রস্থলে স্থাপন করেছেন যাকে ঘিরে আবর্তিত হয়েছে মূল বয়ান এবং চরিত্রসমূহ। জল জোছনা উপন্যাসের কেন্দ্রে রয়েছে বাংলাদেশের সড়ক ব্যবস্থাপনার ক্ষেত্রে বিরাজমান নৈরাজ্য, আইনশৃঙ্খলা পরিস্থিতির অনিশ্চয়তা ও দুর্বৃত্তরে দাপট। এই ঘটনাকে ঘিরে হুমায়ূন আহমেদ মানব চরিত্রের নানা দিকের ওপর আলোকপাত করেছেন। এই চরিত্র বিশ্বজনীন, চিরায়ত।
কাহিনীসংক্ষেপ
মনজুর একজন কোটিপতি ব্যবসায়ী। ব্যবসার কাজেই তার সময়গুলো চলে যায়। ব্যবসার কাজের জন্যই সে তার পরিবারকে সময় দিতে পারে না। এ নিয়ে মনজুরের স্ত্রী রেবেকার মনে ক্ষোভ রয়েছে। মাঝে মাঝেই রেবেকা, নিতু ও জহির বেড়াতে যায়। দিনাজপুর যাওয়ার সময় নিতু তার বাবাকে রাজি করায় তাদের সাথে যাওয়ার জন্য। কিন্তু আরিচা পার হওয়ার পড়ে তারা ঝামেলায় ফেঁসে যায়। কিছুক্ষণ আগে সড়ক দুর্ঘটনায় দুই ভাই বোন মারা যায়। তাদের এ মৃত্যু নিয়ে নিয়ে গ্রামবাসীর মাঝে ক্ষোভ সৃষ্টি হয়। আর এরই সুযোগ নিতে চলে আসে এক স্বার্থান্বেষী চক্র। সেই চক্রের প্রধান এক বুড্ডা গ্রামবাসীকে উস্কে দেয়। তারা গাড়ি ভাংচুর করে। এক পর্যায়ে মনজুর চক্রের প্রধানকে হত্যা করে।
হিমুর দ্বিতীয় প্রহর
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম। হিমু সিরিজের বইগুলোর মধ্যে এটি সপ্তম। হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর দ্বিতীয় প্রহর একটু ব্যতিক্রম। এই উপন্যাসে হিমুর সাথে দেখা হয় হুমায়ূন আহমেদের আরও একটি বিখ্যাত চরিত্র মিসির আলির। মিসির আলী চলেন লজিকের উপর ভিত্তি করে আর হিমুর জীবনটায় হল এন্টি-লজিকের মাঝে। লেখক তার সৃষ্ট এই দুটি চরিত্রগুলোর মধ্যে কোনটাকে বেশি গুরুত্ব দেন তা জানতে চেয়েছেন।
১৯৯৭ সালের বইমেলায় বইটি প্রথম প্রকাশিত হয়। বইটির প্রচ্ছদ তৈরি করেন সমর মজুমদার। বইটির গ্রন্থস্বত্ব লেখকের প্রথম স্ত্রী গুলতেকিন আহমেদের। বইটির প্রকাশক এ কে নাসির আহমেদ সেলিম। প্রকাশনা সংস্থাঃ কাকলী প্রকাশনী, ৩৮/৪ বাংলাবাজার ঢাকা।
কম্পিউটার কম্পোজঃ গতিধারা কম্পিউটার্স, ৩৮/৪ বাংলাবাজার, ঢাকা।
মুদ্রণঃ এস আর প্রিন্টার্স, ৭ শ্যামাপ্রসাদ চৌধুরী লেন, ঢাকা ১১০০।
উৎসর্গপত্র
বইটি উৎসর্গ করা হয় জাহিদ হাসানকে। উৎসর্গ পাতায় লেখক লিখেনঃ জাহিদ হাসান, প্রিয় মানুষ
মানুষ হিসেবে সে আমাকে মুগ্ধ করেছে, একদিন হয়তো অভিনয় দিয়েও মুগ্ধ করবে। (দ্বিতীয় বাক্য দিয়ে তাকে রাগিয়ে দিলাম, হা হা হা।)
কাহিনীসংক্ষেপ
পূর্ণিমার শেষ রাতে এক গলির ভেতরে হিমু প্রচণ্ড এক ভয়ের মুখোমুখি হয়। তার এই ভয়ের কারণে তাকে হাসপাতালে পর্যন্ত ভর্তি হতে হয়। অন্যদিকে হিমুর ফুফাতো ভাইয়ের বিয়ে আঁখি নামের একজনের সাথে ঠিক হয় কিন্তু বিয়ের দিন আঁখি বাড়ি থেকে চলে যায় তবে ঘটনাক্রমে শেষ পর্যন্ত বাদলের সাথেই তার বিয়ে হয়। হিমু তার এই ভয় সম্পর্কে কথা বলতে গিয়েছিল মিসির আলির কাছে। মিসির আলি হিমুকে বলে তার এই ভয়ের কারণ তার উত্তেজিত মস্তিষ্ক এবং তার উচিত আবার সেই ভয়ের মুখোমুখি হওয়া। পরের পূর্ণিমায় হিমু যায় সেই গলিতে তার কাছে মনে হয় সে যেন পূর্ববর্তী ঘটনাই আবার দেখছে। কুকুরগুলো তাকে জায়গা করে দেয় সেই ছায়াহীন মানবের কাছে যাওয়ার জন্য। আস্তে আস্তে হিমু এগিয়ে যায়।
লামা উপজেলা
লামা বাংলাদেশের বান্দরবান জেলার অন্তর্গত একটি উপজেলা। এটি বান্দরবান জেলার সবচেয়ে জনবহুল উপজেলা।
অবস্থান ও আয়তন
লামা উপজেলার আয়তন ৬৭১.৮৪ বর্গ কিলোমিটার (১,৬৬,০১৫ একর)। বান্দরবান জেলার পশ্চিম-মধ্যাংশে ২১°৩৬´ থেকে ২১°৫৯´ উত্তর অক্ষাংশ এবং ৯২°০৪´ থেকে ৯২°২৩´ পূর্ব দ্রাঘিমাংশ জুড়ে লামা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৯২ কিলোমিটার। এ উপজেলার উত্তরে বান্দরবান সদর উপজেলা ও চট্টগ্রাম জেলার লোহাগাড়া উপজেলা, দক্ষিণে নাইক্ষ্যংছড়ি উপজেলা ও আলীকদম উপজেলা, পূর্বে রুমা উপজেলা,থানচি উপজেলা ও আলীকদম উপজেলা, পশ্চিমে কক্সবাজার জেলার চকরিয়া উপজেলা।
প্রাক-মোগল আমল
১৫১৪ খ্রীষ্টাব্দে ত্রিপুরা রাজা ধন মানিক্য চট্টগ্রাম দখল পূর্বক লামার পার্শ্ববর্তী চকরিয়া পর্যন্ত আধিপত্য বিস্তার করেন। রাজা ধন মানিক্যের নামে চকরিয়ার একটি এলাকা নামকরন করা হয় মানিকপুর। এ মানিকপুরে অবস্থানরত চকরিয়া ও সাতকানিয়া এলাকার বাঙালিসহ বিভিন্ন উপজাতি সম্প্রদায় মাতামুহুরী নদীর অববাহিকা দিয়ে লামায় প্রবেশ করে বসতি স্থাপন করে। পরবর্তীতে ইন্দো-মঙ্গোলীয় বংশোদ্ভূত নৃগোষ্ঠীগুলো আমাদের প্রতিবেশী মিয়ানমারের আরাকান এবং ভারতের ত্রিপুরা রাজ্য থেকে পার্বত্যাঞ্চলে প্রবেশ করে স্থায়ীভাবে বসবাস শুরু করে। দুটি দেশ নবম শতাব্দী হতে ষোড়শ শতাব্দী পর্যমত্ম বৃহত্তর চট্টগ্রামের উপর আধিপত্য বিস্তারে সক্ষম হয়।
ব্রিটিশ আমল
বার্মিজ রাজা বোধোপায়া কর্তৃক ১৭৮২ সালে আরাকান দখল করেন। মগ জনগণ(মারমা ও রাখাইন) বার্মারাজ কর্তৃক অত্যাচারিত ও বৈষম্যমূলক আচরণের শিকার হয়ে নালিশ জানায় ব্রিটিশ ইস্ট ইন্ডিয়া কোম্পানীকে। পরে তারা আরাকান থেকে বিতাড়িত হয়ে পালোংক্ষি(বর্তমান কক্সবাজার)সহ বাংলার দক্ষিণাঞ্চলে আশ্রয় নেয়। তাদের পুনর্বাসনের জন্য বিট্রিশ ক্যাপ্টেন হিরাম কক্সকে পালোংক্ষিতে পাঠানো হয় । তখন কোম্পানী পর্যায়ক্রমে তাদের সাম্রাজ্যের বিস্তার করে মাতামুহুরী নদী উপত্যকা (চকরিয়া,লামা,আলীকদম),রামু,ঈদগাঁও,মহেশখালী (১৮০৪খ্রি.) পর্যন্ত। অপরদিকে বোমাং রাজার বংশধরেরা বান্দরবানে এসে স্থায়ীভাবে বসতি স্থাপন করেন এবং মারমাদের একটা বড় অংশ বৃহত্তর লামার বাসিন্দা হন । এ সময়ে ব্রিটিশ ইস্ট ইন্ডিয়া কোম্পানি প্রায়  ৫১০০ বর্গমাইল অঞ্চলকে তিনটি সার্কেলে বিভক্ত করে যথাক্রমে চাকমা সার্কেল, মং সার্কেল ও বোমাং সার্কেল নামকরণ করেন এবং পরবর্তীতে ১৮৬০ সালে এসব এলাকার সমন্বয়ে  পার্বত্য চট্টগ্রাম জেলা গঠন করা হয়। বৃহত্তর লামা বোমাং সার্কেলের অন্তর্ভুক্ত হয় এবং লামা শহরস্থ রাজবাড়ি এলাকায় তাদের প্রথম বোমাং রাজাদের প্রথম আবাস ছিল বলে জানা যায়। বর্তমানে বান্দরবান সদর হচ্ছে বোমাং সার্কেল চীফ এর সদর দপ্তর। এ সার্কেলের আয়তন ১৬৬৫ বর্গমাইল এলাকা। বোমাং রাজার নিযুক্ত মৌজার হেডম্যান ও পাড়ার কারবারীর মাধ্যমে ভূমি রাজস্ব আদায় ও জনসাধারণের বিচার আচার সম্পন্ন এবং শান্তি-শৃংখলা বজায় রাখা হতো। হেডম্যান কারবারীর ক্ষমতা সীমিত করা হলেও অদ্যাবধি সরকারি প্রশাসনের পাশাপাশি এ প্রথা বিরাজমান।  অনেকে বৌদ্ধ ধর্মাবলম্বী বা প্রকৃতি পূজারী। এরা পেশায় সবাই পাহাড়ের গাত্রে/ঢালে চাষাবাদে অভ্যস্ত কৃষক। এ চাষাবাদ পদ্ধতিকে বলা হয় জুম চাষ। এতে সুবিধা অনেক। পাহাড়ের ঢালের চাষাবাদে একসাথে বেশ কয়েকটি ফসলের চাষ করা হয়ে থাকে। যেমন: ধান, তুলা, ঘষ্য, মার্ফা (এক ধরনের শশা) আদা, হলুদ আরও কতক কি শাকসবজি। প্রধানত এই পেশার জড়িত থাকার কারণে পার্বত্য চট্টগ্রাম এর পাহাড়ি জনগণকে  বলা হয় জুমিয়া বা জুম্ম জনগোষ্ঠী।  প্রকৃতি পূজারীদের অনেকেই ইদানিংকালে খ্রিস্ট ধর্মে দীক্ষিত হয়েছে। এদের মধ্যে ত্রিপুরারা অগ্রগামী। লামার পার্শ্ববর্তী আলীকদমের সাথে মায়ানমারের আরাকানের সীমান্ত রয়েছে। সে সীমান্ত দিয়ে জুমচাষ উপযোগী উর্বর পাহাড়ী ভূমির সন্ধানে আলীকদম হয়ে এখানে এসে বসতি গড়ে তোলেন। পরবর্তী পর্যায়ে লোকজন  বৃদ্ধি পেতে থাকলে কক্সবাজারের চকরিয়া, চট্টগ্রামের সাতকানিয়া ও লোহাগাড়া উপজেলা থেকে বাঙালিরা বিভিন্ন ধরনের ব্যবসা করতে এসে এখানে স্থায়ী হয়। ক্রমশ জনবসতি বৃদ্ধি পেলে ঊনিশ শতকের শুরুর দিকে গজালিয়া, লামা ও আলীকদম নিয়ে থানা প্রতিষ্ঠা হলে এতদাঞ্চল প্রশাসনিক প্রক্রিয়ায়ার আওতায় আসে। ব্রিটিশ শাসনামলে ১৯২৩ সালের ৭ সেপ্টেম্বর লামা থানা গঠিত হয়।
পাকিস্তান আমল
১৯৪৭ সালের দেশভাগ হওয়ার পর ষাটের দশকে ভারত সরকার কর্তৃক বিতাড়িত হওয়া ত্রিপুরা রাজ্য থেকে কিছু বাঙালি পরিবারকে আলী মিয়ার নেতৃত্বে প্রথমে উপজেলার ফাঁসিয়াখালী, আজিজনগর ও ফাইতং এবং পরে সদর এলাকায় পুনর্বাসিত করা হয়। এরপর কাপ্তাই হ্রদ সৃষ্টির কারণে রাঙামাটির উচ্ছেদ হওয়া লোকজনদের মধ্যে কিছু লামামুখ এলাকায় এসে পুনর্বাসিত হন। ১৯৭০ সালের ৯ অক্টোবর লামা, আলীকদম, নাইক্ষ্যংছড়ি, বাইশারী ও গজালিয়া থানাকে নিয়ে লামা মহকুমা গঠিত হয়।
মুক্তিযুদ্ধের ঘটনাবলী
মুক্তিযুদ্ধের সময় লামা উপজেলা ১নং সেক্টরের অধীনে ছিল। অন্যান্য এলাকার পাকবাহিনীর ব্যাপক গণহত্যা, লুটপাট ও অগ্নিসংযোগের কথা জানা যায় না, কারণ লামায় পাকিস্তানের নিয়মিত বাহিনীর তেমন সক্রিয়তা ছিল না। তবে রাজাকার বাহিনী ও মিয়ানমারের রোহিঙ্গাদের নিয়ে গঠিত পাকিস্তান সমর্থক ফুরুইক্ষা বাহিনী ব্যাপক অত্যাচার ও হত্যাকাণ্ড চালিয়েছিল। পার্শ্ববর্তী বমু বিলছড়ি ইউনিয়ন নিবাসী বীর মুক্তিযোদ্ধা আবদুল হামিদ ইপিআর এবং নিজের দল নিয়ে লামা থানা আক্রমণ করে বিরাট সাফল্য অর্জন করেন। শত্রুসেনার সমস্ত অস্ত্রশস্ত্র তাদের হস্তগত হয়। এই অস্ত্রশস্ত্রের মধ্যে ছিল ৩৮টি থ্রি নট থ্রি রাইফেল ও ৩৭০০ রাউন্ড গুলি। ওই অপারেশনে ১ জন রাজাকার নিহত ও ২ জন পুলিশ ধৃত হয়। পরে সেই পুলিশ সদস্যরাও তাদের দলে যোগ দেন। পরবর্তীতে আবদুল হামিদ ধরা পড়ে ও মুক্তিযুদ্ধ চলাকালীন তাকেসহ অনেক মুক্তিযোদ্ধাকে তৎকালীন লামা থানার দক্ষিণ পাশে চাম্পাতলী প্রাইমারি স্কুল ঘরে এনে যারপরনাই অত্যাচার করা হয়। বর্তমানে লামা থানা ভবন অন্যত্র সরিয়ে ফেললেও সাবেক থানা কমপ্লেক্সের কঙ্কাল ও স্কুলের সেই নির্যাতন কক্ষ এখনও বিদ্যমান।
স্বাধীন বাংলাদেশ
বাংলাদেশ স্বাধীন হওয়ার পর ১৯৭২-৭৩ সালের দিকে কুমিল্লা, নোয়াখালী, চট্টগ্রামসহ বিভিন্ন জেলার কিছু ভূমিহীন লোক এখানে বনজ দ্রব্য আহরণ করতে এসে এলাকার প্রতি মুগ্ধ হয়ে স্থায়ীভাবে বসতি শুরম্ন করে। ১৯৭৯-৮০ সালের দিকে মরহুম রাষ্ট্রপতি জিয়াউর রহমান দেশের বিভিন্ন জেলা থেকে নদী ভাঙ্গা গৃহহীন ও দরিদ্র ভাসমান প্রায় ৫ হাজার পরিবারকে এখানে প্রথম পর্যায়ে পুনর্বাসিত করেন। এ সুযোগে আরও প্রায় ২ হাজার পরিবার নিজ উদ্যোগে তাদের আত্মীয়-স্বজনের সহযোগিতায় পুনর্বাসিত হন। সে থেকে দিন দিন বৃদ্ধি পেতে থাকে এখানের জনসংখ্যা। একই সাথে লামার শিক্ষা ও সংস্কৃতি, যোগাযোগসহ বিভিন্ন উন্নয়ন কর্মকাণ্ড বৃদ্ধি পাওয়ায় লামার পরিচিতি সারাদেশে ছড়িয়ে পড়ে। বর্তমানে এটি একটি সম্ভাবনাময় উপজেলায় পরিণত হয়েছে।
১৯৭৯ সালের ৯ আগস্ট শহীদ রাষ্ট্রপতি জিয়াউর রহমান লামায় আগমন করে এক জনসভা শেষে টি.টি এন্ড ডি.সিস্থ লামা জেলা রেস্ট হাউসে রাত্রী যাপন করেছিলেন। তিনি লামা থানাকে বিভিন্ন সমস্যা দূরীকরণের জন্য জরুরী ভিত্তিতে লামা-আলীকদম সড়ক দ্রুত নির্মান, বিদ্যুতায়ন, হাসপাতাল, মহকুমা কমপ্লেক্স, হাই স্কুল সরকারী করণসহ বিভিন্ন উন্নয়ন কর্মকাণ্ডের ঘোষণা দেন। অত্যন্ত দুঃখের বিষয় যে, ১৯৮৩ সালে এরশাদ সরকার শাসনামলে প্রশাসন বিকেন্দ্রিকরণের আওতায় দেশের সকল মহকুমাকে বিলুপ্ত করে জেলা ঘোষণা করার সরকারি প্রজ্ঞাপনে লামাকে জেলা ঘোষণা করা হলেও একটি মহলের ষড়যন্ত্রের কারণে তা মাত্র ৩ দিন স্থায়ী হয়। পরে লামা জেলা উপজেলা পর্যায়ে একধাপ নেমে যায়। একই সাথে বাইশারী ও গজালিয়া থানা বিলুপ্ত হয়ে পুলিশ ফাঁড়িতে রূপান্তরিত হয়। এতে জনমনে ক্ষোভ ও হতাশার পাশাপাশি জনগণ তাদের উন্নয়ন থেকে বঞ্চিত হয়।
প্রশাসনিক এলাকা
১৯২৩ সালে লামা থানা গঠিত হয় এবং ১৯৮৫ সালে থানাকে উপজেলায় রূপান্তর করা হয়। লামা উপজেলায় ১টি পৌরসভা ও ৭টি ইউনিয়ন রয়েছে। সম্পূর্ণ লামা উপজেলা এলাকা লামা থানার আওতাধীন।
ইউনিয়নসমূহ
লামা উপজেলা ভেঙে গজালিয়া, সরই, আজিজনগর, ফাইতং নিয়ে সরই উপজেলা গঠনের প্রস্তাব রয়েছে।
জেলা ঘোষণার দাবি
জনসংখ্যার সল্পতার কারণ দেখিয়ে সরকারের এক প্রজ্ঞাপনে ঘোষিত এসব জেলা ও থানা তার কিছুদিন কার্যক্রম চলার পর স্থগিত হয়ে যায়। পাশাপাশি পার্বত্য এলাকায় শুধুমাত্র আলীকদমকে থানা হিসেবে বহাল রেখে, জনবহুল বাইশারী ও গজালিয়া থানার কর্মকাণ্ড স্থগিত করে পুলিশ ফাঁড়িতে পরিণত করে তৎকালীণ সরকার। একই কারণে নতুন করে জেলা ঘোষিত ৪৭টি মহকুমার মধ্যে ৪২ টি মহকুমাকে পুর্ণাঙ্গ জেলা বহাল রেখে বাকি ৫টির জেলা কার্যক্রম স্থগিত ঘোষণা করেন। এর মধ্যে পার্বত্য চট্টগ্রামের রাঙ্গামাটির কাপ্তাই, খাগড়াছড়ির রামগড় ও বান্দরবানের লামা মহকুমায় সরকার ঘোষিত জেলা কার্যক্রম স্থগিত হয়। প্রকৃতপক্ষে লামাকে জেলা না করার জন্য একটি মহলের ষড়যন্ত্রই দায়ী।
লামা জেলা ঘোষণার উদ্দেশ্য লামা পৌর এলাকার টিটিএন্ডডিসিতে ১৯৭৯ সালে ‘লামা জেলা রেস্ট হাউস’ নামে একটি রেস্ট হাউজও নির্মাণ করা হয়েছিল। এটি এখন শুধুই জেলার স্মৃতি বহন করছে। ১৯৮২ সালে সরকার লামা মহকুমাকে জেলা করার জন্য স্থানীয়দের থেকে অনেক জমি অধিগ্রহণও করেছিল। জেলা বাস্তবায়ন না হওয়ার কারণে ওই সব জমির বেশিরভাগ বেহাত হতে চলেছে।
কেবল লামা উপজেলাতেই ২-৩ লক্ষ লোকের বসবাস। এটি বান্দরবানের জনসংখ্যা ও আয়তন-উভয় দিক দিয়েই বৃহত্তম উপজেলা। উপযুক্ত আয়তন, যথেষ্ট সমতল ভূমি এবং লোকবল থাকা সত্বেও লামাকে জেলা ঘোষণা না করায় চরম ভোগান্তির শিকার হচ্ছে লামা, আলীকদম ও নাইক্ষ্যংছড়ি উপজেলার পাঁচ লাখ মানুষ। এর কারণ হচ্ছে, লামা উপজেলা থেকে বান্দরবান জেলা সদরের দূরত্ব ৯৮ কিলোমিটার, আলীকদম উপজেলা থেকে ১২১ কিলোমিটার ও নাইক্ষ্যংছড়ি উপজেলা থেকে প্রায় ১৫০ কিলোমিটার। এ তিন উপজেলা থেকে দুর্গম পাহাড়ি পথ বেয়ে মামলার আসামি আনা-নেয়ার কাজে পুলিশকে চরম ভোগান্তিসহ নিরাপত্তাহীনতায় ভূগতে হয়। এছাড়া ব্যক্তিগত কাজে এ ভোগান্তি ও আর্থিকভাবে ক্ষতি হচ্ছে। আলীকদম ও নাইক্ষ্যংছড়ি উপজেলা লামার অতি সন্নিকটে হওয়ায় সাবেক মহকুমা লামাকে জেলা ঘোষণা করা হলে এ ভোগান্তি থেকে রেহাই পাওয়ার আশা রাখে এই অঞ্চলের মানুষ। লামা জেলা বাস্তবায়ন করতে প্রধানমন্ত্রী শেখ হাসিনার দ্রুত হস্তক্ষেপ কামনা করে আসছে জনগুরুত্বপূর্ণ লামা, আলীকদম ও নাইক্ষ্যংছড়ি উপজেলার ক্ষুদ্র নৃ-গোষ্ঠী ও বাঙালি- সকল সম্প্রদায়ের জনসাধারণ।
জেলা ঘোষণার দাবিতে লামা উন্নয়ন ও জেলা বাস্তবায়ন কমিটি,লামা নাগরিক ফোরাম,চট্টগ্রাম ও ঢাকাস্থ লামা ফোরাম প্রভৃতি সংগঠন সক্রিয় রয়েছে।
জনসংখ্যার উপাত্ত
২০১১ সালের আদমশুমারি অনুযায়ী লামা উপজেলার মোট জনসংখ্যা ১,০৮,৯৯৫ জন। এর মধ্যে পুরুষ ৫৬,৬১০ জন এবং মহিলা ৫২,৩৮৫ জন। মোট পরিবার ২২,৪৪৭টি। মোট জনসংখ্যার ৭০.৫২% মুসলিম, ০.৩১% হিন্দু, ১৯.৬৬% বৌদ্ধ এবং ৯.৫১% খ্রিস্টান ও অন্যান্য ধর্মাবলম্বী। এ উপজেলায় মার্মা, ত্রিপুরা, মুরং, চাকমা, তঞ্চঙ্গ্যা ও খেয়াং উপজাতির বসবাস রয়েছে।
শিক্ষা ব্যবস্থা
২০১১ সালের আদমশুমারি অনুযায়ী লামা উপজেলার সাক্ষরতার হার ৩৪%। এ উপজেলায় ১টি ডিগ্রী কলেজ, ১টি ফাজিল মাদ্রাসা, ৮টি মাধ্যমিক বিদ্যালয়, ৩টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৭৩টি প্রাথমিক বিদ্যালয় রয়েছে।
অর্থনীতি
লামায় প্রায় ১৫শটি রাবার বাগান ও সাড়ে ৭শ বিভিন্ন ফলফলাদির হর্টিকালচার বাগান রয়েছে। এসব রাবার বাগান থেকে প্রতি বছর বিপুল পরিমান রাবার উৎপন্ন হয়। যাহা জাতীয় রাজস্ব আয়ে ব্যাপক অবদান রাখছে। এটিকে নিয়ে রাবার শিল্প গড়ে এখানে তোলা সম্ভব ফাঁসিয়াখালীর ইয়াংছা এলাকার মিজ্ঝিরিতে গ্যাস ও রূপসীপাড়ায় কয়লার খনি আছে। যা থেকে কয়লা ও গ্যাস উত্তোলন সম্ভব। এছাড়া এখানের পাহাড়গুলোতে বিপুল পরিমাণ উন্নত মানের খনিজ পাথর ও বালু সম্পদ রয়েছে। যা দিয়ে সিমেন্ট কারখানাসহ সিরামিক শিল্প গড়ে তোলা সম্ভব। এখানে রয়েছে অসংখ্য পাহাড় ও ঝিরি। এসব এলাকায় দুই পাহাড় ও ঝিরিতে কৃত্রিম জলাশয় সৃষ্টির মাধ্যমে ব্যাপক মৎস্য চাষের সম্ভাবনা রয়েছে। যা দ্বারা দেশে আমিষ সংকট নিরসন সম্ভব। তাছাড়াও এখানের পতিত পাহাড়ী ভূমি রয়েছে। এসব পতিত পাহাড়ি ভূমিতে প্রাকৃতিক জীব বৈচিত্র্য সংরক্ষণের রয়েছে বিপুল সম্ভাবনা। পাহাড়ে হাজার হাজার একর ভূমি জুড়ে প্রাকৃতিকভাবে রয়েছে বাঁশ, বেত ও বৃক্ষ। এসব বনজ সম্পদ দিয়ে স্থানীয়ভাবে কাগজ ও ফানির্চার শিল্প গড়ে তোলা সম্ভব। এখানে আখ, ভূট্টা, কাসাপা, পাম অয়েল, কপি, কমলা ও চা চাষের জন্য এখানের পাহাড়ি মাটি ও জলবায়ু খুবই উপযোগী। এসব উৎপাদনের মাধ্যমে লামায় শিল্প কারখানা গড়ে উঠার সম্ভাবনা থাকলেও সরকারের পৃষ্টপোষকতার অভাবে তা হয়ে বাণিজ্যিক ভাবে গড়ে উঠেনি। এতদাঞ্চলে উৎপাদিত  মৌসুমী ফল, আদা, হলুদ, রাবার, বাঁশ ও কাঠ কেন্দ্রীক শিল্প প্রতিষ্ঠান গড়ে উঠলে এখানকার উৎপাদিত পন্য যেমন কাঁচামাল হিসেবে ব্যবহৃত হতে পারত; তেমনি এলাকার হাজার হাজার শ্রমজীবি মানুষের কর্মসংস্থানের সংস্থানের সুযোগ সৃষ্টির মাধ্যমে দেশের অর্থনীতিতে গুরম্নত্বপূর্ণ ভুমিকা রখতে সক্ষম হত। দেশের একটি অর্থকারী ফসল তামাক। উপজেলায় রবি মৌসুমে প্রচুর পরিমানে তামাক চাষ হয়। শতকরা ৯০ জন চাষী তামাক চাষ করে থাকেন। এখানে ব্রিটিশ-আমেরিকান টোব্যাকো কোম্পানির(BATB), জাপান টোব্যাকো ইন্টারন্যাশনাল (JTI) এর তামাক ব্যবসা রয়েছে।
যোগাযোগ ব্যবস্থা
মাতামুহুরী নদী পথেই লামার সাথে দেশের অন্যান্য এলাকাবাসীর প্রথম যোগাযোগের সূচনা হয়। পরবর্তীতে ১৯৭৬ সালে মরহুম জিয়াউর রহমান বাংলাদেশ সেনাবাহিনী ১৬ ইসিবি গঠন করে লামা আলীকদম ও ফাঁসিয়াখালী সড়কের নির্মান কাজ শুরু করেন। তখন প্রথম অধিনায়ক ছিলেন বিএনপির স্থায়ী কমিটির সাবেক সদস্য ও সাবেক সেনা প্রধান লে. জেনারেল(অব.) মাহাবুবুর রহমান। ১৯৮৭ সালে সড়কের নির্মাণ কাজ শেষ হয়। পরবর্তীতে সাবেক রাষ্ট্রপতি হুসাইন মুহাম্মদ এরশাদ আলীকদমে এক জনসভার মাধ্যমে সড়কের শুভ উদ্ভোধন করেন। এরশাদ সরকারের আমলে যোগাযোগ ব্যবস্থা উন্নয়নের জন্য আজিজনগর-গজালিয়া, গজালিয়া-লামা ও ফাইতং-লামা সড়ক নির্মাণ করা শুরম্ন করা হলেও এখনো শেষ হয়নি। এর পাশাপাশি ১৯৯১সালে বিএনপি সরকারের আমলে লামা-সুয়ালক সড়কটি এলজিইডির মাধ্যমে নির্মিত হয়। যাহা এখনো অসম্পূর্ণ থেকে যায়। বর্তমানে উপজেলায় ৩৬২ কিলোমিটার সড়ক রয়েছে। এর মধ্যে কার্পেটিং ৫১ কিঃ মিটার, এইচবিবি ৬৮ কিঃ মিটার ও কাঁচা ২৪৩ কিঃ মিটার। লামা উপজেলায় বর্তমানে যোগাযোগের প্রধান প্রধান সড়কগুলো হল বান্দরবান-লামা এবং চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।
ধর্মীয় উপাসনালয়
লামা উপজেলায় ৩৫টি মসজিদ, ৫টি মন্দির ও ১৮টি বিহার ও ১৫টি গীর্জা রয়েছে।
নদ-নদী
লামা উপজেলার মধ্যাঞ্চল দিয়ে প্রবাহিত হচ্ছে মাতামুহুরী নদী। এছাড়া রয়েছে লামা খাল এবং ইয়াংছা খাল।
হাট-বাজার
লামা উপজেলায় মোট ১৭টি হাট-বাজার রয়েছে। এর মধ্যে লামা সদর বাজার, লামামুখ বাজার, লাইনঝিরি বাজার, গজালিয়া বাজার, রূপসীপাড়া বাজার, ইয়াংছা বাজার, আজিজনগর বাজার উল্লেখযোগ্য।
দর্শনীয় স্থান
লামা উপজেলার দর্শনীয় স্থানগুলোর মধ্যে রয়েছে:
আল জাজিরা প্রামাণ্যচিত্র চ‍্যানেল
আল জাজিরা প্রামাণ্যচিত্র চ্যানেল ১লা জানুয়ারী ২০০৭ সাল ১২:০০ জিএমটি থেকে কার্যক্রম পরিচালনা করে আসছে। আল জাজিরা প্রামাণ্যচিত্র চ্যানেল দর্শকদের তথ্যচিত্র ও চলচ্চিত্র পরিবেশনের জন্য বদ্ধ পরিকর এবং তা নিয়ে তারা প্রতিনিয়ত কাজ করে যাচ্ছে। তাদের পরিবেশিত তথ্যচিত্র ও চলচ্চিত্রগুলি ঐতিহাসিক, বৈজ্ঞানিক, রাজনৈতিক, শৈল্পিক এবং ভ্রমণ সংক্রান্ত বিষয়গুলি সহ বিস্তৃত বিষয়গুলি বিশ্লেষণ করে।
চ্যানেলটি নিজেরা ১৫% অনুষ্ঠান তৈরি করে ও আরব এবং বিশ্বব্যাপী প্রযোজনা প্রতিষ্ঠানগুলোর কাছ বাকি অনুষ্ঠান পেয়ে থাকে। এটি আল জাজিরা আরবির জন্য প্রামাণ্যচিত্র তৈরি করে এবং অন্যান্য আল জাজিরার চ্যানেলগুলি যেমন আল জাজিরা ইংরেজির জন্য প্রামাণ্যচিত্র তৈরির ক্ষেত্রে সহায়তা করে। কাতারের দোহায় আল জাজিরা মিডিয়া নেটওয়ার্ক ক্যাম্পাসে একটি আলাদা ভবন নির্মাণ করা হয়েছে আল জাজিরা প্রামাণ্যচিত্র চ‍্যানেলের জন্য।
আল জাজিরা প্রামাণ্যচিত্র চ্যানেল আরবি ভাষায় বিশ্বের প্রথম তথ্যচিত্র বিষয়ক স্যাটেলাইট চ‍্যানেল। আল জাজিরা প্রামাণ্যচিত্র চ্যানেল আরবি ভাষী হিসেবে প্রধানত আরব দর্শকের কাছে জনপ্রিয়।
অনুষ্ঠান
আল জাজিরা প্রামাণ্যচিত্র চ্যানেল নিম্নলিখিত পাঁচটি ক্ষেত্র থেকে প্রামাণ্যচিত্র উপস্থাপনা উপর মনোযোগ নিবদ্ধ করে:
আর্টসেল
আর্টসেল (ArtCell বা Artcell) বাংলাদেশের একটি প্রগ্রেসিভ মেটাল ব্যান্ড। তারা অন্যান্য ধারার সঙ্গীতের উপরেও বিভিন্ন সময়ে বিভিন্ন পরীক্ষা চালিয়েছে। ২০১৯ সালে ব্যান্ডটির ২০ বছর পূর্ণ হয়।
ইতিহাস
আর্টসেল ১৯৯৯ সালের আগস্ট মাসে গঠিত হলেও একই বছরে অক্টোবর মাসে তারা আনুষ্ঠানিক ভাবে আত্মপ্রকাশ করে। সেপালচুরা, ড্রিম থিয়েটার, মেটালিকা, পিংক ফ্লয়েড ও প্যান্টেরা ব্যান্ড তাদের মূল অণুপ্রেরণা। তারা প্রাথমিক অবস্থায় আন্ডারগ্রাউন্ড কনসার্টে একদম মেটালিকাকে পুরোপুরি কাভার করত। তারা অ্যালবাম প্রকাশের আগেই দারুণ জনপ্রিয় হয়ে ওঠে। মিশ্র অ্যালবামে তাদের গানগুলো ব্যাপক জনপ্রিয়তা লাভ করে।তাদের প্রথম এবং দ্বিতীয় উভয় অ্যালবামই তাদের শ্রোতা ও সমালোচক মহলে ব্যাপকভাবে সমাদৃত হয়। আর্টসেল ঢাকা ছাড়াও চট্টগ্রাম, সিলেট, খুলনা, রাজশাহী এবং ভারতে বেশ কিছু কনসার্টে অংশ নেয়।
২০০৭-২০১৬
২০০৯ সালে আর্টসেল কক্সবাজার সমুদ্র সৈকত পরিচ্ছন্নতা বিষয় দিনব্যাপী প্রচারণায় অংশ নেয়। তারা ২০১০ সালের ৩রা জানুয়ারি অস্ট্রেলিয়াতে কনসার্ট করে প্রবাসীদের জন্য বেলমোর স্পোর্টস গ্রাউন্ডে। ২০১০ সালের ডিসেম্বরে তারা কনসার্ট এগেইনস্ট ভায়োলেন্স টু উইম্যান-এ অংশ নেয়। প্রায় ১০ বছর পর আর্টসেল ২০১৬ সালে তাদের নতুন গান "অবিমৃষ্যতা" মুক্তি দেয়। এরপরে নিজেদের মধ্যকার কিছু সমস্যার কারণে ব্যান্ডের বাকি তিন সদস্য লিড গিটারিস্ট এরশাদ জামানের সাথে কাজ করতে অস্বীকৃতি জানায়। আর এভাবেই আর্টসেলের চার সেলের মধ্যে একজনের বিদায় হয়। পরবর্তীতে ২০১৯ সালে কাজী ফয়সাল আহমেদ লিড গিটারিস্ট হিসেবে যোগদান করেন। আর্টসেলের তাদের তৃতীয় এলবামের একটি গান "সংশয়" ২০১৯ সালে অনলাইন প্ল্যাটফর্মে উন্মুক্ত করে। এছাড়াও 'রক ফর পিস' প্রজেক্টের অধীনে "অভয়" নামের একটি একক মুক্তি দেয় আর্টসেল। ২০১৯ এর ২৪ ডিসেম্বর তাদের ২০ বছর পূর্তি উপলক্ষে একটি জাঁকমকপূর্ণ সলো কনসার্টের আয়োজন করে যেখানে প্রায় ৮ হাজারেরও বেশি দর্শক উপস্থিত হয়েছিলো।
মিশ্র অ্যালবাম
অনুশীলন (২০০২)
"অপ্সরী"
আগন্তুক (২০০৩)
"অস্তিত্বের দিকে পদধ্বনির সম্মোহন"
প্রজন্ম (২০০৩)
"স্বপ্নের কোরাস"
আগন্তুক ২ (২০০৪)
"চিলে কোঠার সেপাই"
লোকায়ত (২০০৪)
"ছেঁড়া আকাশ"
আগন্তুক ৩ (২০০৫)
"বাংলাদেশ...স্মৃতি ও আমরা"
Underground (২০০৫)
"উৎসবের উৎসাহে"
Live Now (২০০৭)
"এই বিদায়ে"
Rock 303 (২০০৯)
"কান্ডারী হুশিয়ার"
Riotous 14 (২০১৫)
"কারার ঐ লৌহ কপাট"
সিঙ্গেল
হুংকারের অপেক্ষায় (২০১১)
স্পর্শের অনুভূতি (২০১৬)
অবিমৃষ্যতা (২০১৬)
সংশয় (২০১৯)
অভয় (২০১৯)
হারানো চেতনা (২০২২)
মাহমুদ হোসেন (ক্রিকেট খেলোয়াড়)
ঘরোয়া প্রথম-শ্রেণীর পাকিস্তানি ক্রিকেটে পূর্ব পাকিস্তান, করাচি, ন্যাশনাল টায়ার ও রাবার কোম্পানি, পাকিস্তান ইউনিভার্সিটিজ ও পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করতেন তিনি।
খেলার ধরন
পাকিস্তানের ক্রিকেটের ইতিহাসের অন্যতম ক্রিকেট তারকা ছিলেন। খেলোয়াড়ী জীবনে সাহসী যোদ্ধা হিসেবে পরিচিতি পান। শেষ মুহূর্ত পর্যন্ত নিজেকে খেলায় ধরে রাখতেন। ১৯৫০-এর দশকে ফজল মাহমুদ, খান মোহাম্মদ ও মাহমুদ হোসেন - এ ত্রয়ী বোলারকে নিয়ে পাকিস্তানের বোলিং আক্রমণ পরিচালিত হয়েছিল। তারা প্রত্যেকেই লাহোরে জন্মগ্রহণ করেছিলেন। শুরুরদিকে পাকিস্তানের জয়ে এ শহর বিজয় উৎসবে মেতে উঠতো। প্রথমে খান মোহাম্মদের সাথে ও টেস্ট ক্রিকেট থেকে অবসর গ্রহণের পর ফজল মাহমুদের সাথে বোলিং জুটি গড়েছিলেন।
খেলোয়াড়ী জীবনের অধিকাংশ সময়ই মাহমুদ হোসেনকে অতিরিক্ত বোলিং করতে হয়েছিল। এরফলে প্রায়শঃই তিনি আঘাতের কবলে পড়তেন। অন্যেরা হতাশ হলেও তিনি সজীব ছিলেন।
ব্যক্তিগত জীবন
খেলোয়াড়ী জীবন থেকে অবসর গ্রহণের পর ১৯৭৮ সালে পাকিস্তান দলকে নিয়ে ইংল্যান্ডে ব্যবস্থাপক হিসেবে যান। এরপর থেকে ওয়েম্বলিতে গ্রীষ্মকালে ব্যবসায়িক ব্যস্ততা ও শীতকালে পাকিস্তানে অবস্থান করতেন।
সেপ্টেম্বরে ডায়াবেটিসজনিত রোগে আক্রান্ত অবস্থায় হাসপাতালে ভর্তি হন। ২৫ ডিসেম্বর, ১৯৯১ তারিখে ৫৯ বছর বয়সে মিডলসেক্সের নর্থউইক পার্ক হাসপাতাল মাহমুদ হোসেনের দেহাবসান ঘটে।
আগস্ট ২০১৯
আগস্ট ২০১৯-এ বিশ্বব্যাপী সংঘটিত ঘটনার সংক্ষিপ্ত-সার।
আলবার্ট হার্টকফ
আলবার্ট আর্নস্ট ভিক্টর হার্টকফ (Albert Hartkopf; জন্ম: ২৮ ডিসেম্বর, ১৮৮৯ - মৃত্যু: ২০ মে, ১৯৬৮) ভিক্টোরিয়ার ফিটজরয় নর্থ এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২৫ সালে সংক্ষিপ্ত সময়ের জন্য অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন আলবার্ট হার্টকফ।
কানসাট
কানসাট বাংলাদেশের চাঁপাইনবাবগঞ্জ জেলার শিবগঞ্জ উপজেলার একটি জনপদ। ২০০৬ সালের জানুয়ারি মাসে এখানে বিদ্যুতের দাবিতে ব্যাপক বিক্ষোভ ও আন্দোলন শুরু হয় এবং এপ্রিল মাসে আন্দোলনের সফল সমাপ্তি হয়। জনতা ও পুলিশের সংঘর্ষে পুলিশের গুলিতে ২০ জন নিরীহ গ্রামবাসী নিহত এবং শতাধিক আহত হয়। এই আন্দোলনের নেতৃত্ব দেন গোলাম রব্বানি।
আলবার্ট হার্টকফ
শৈশবকাল
জার্মান অভিবাসনকারী দম্পতির সন্তান আলবার্ট হার্টকফ মেলবোর্নের স্কচ কলেজে পড়াশোনা করেছেন। প্রতিভাবান অ্যাথলেট হিসেবে বিদ্যালয় জীবনে সকলের কেন্দ্রবিন্দুতে পরিণত হয়েছিলেন। স্কচ থেকে স্নাতক ডিগ্রি সম্পন্ন করার পর মেলবোর্ন বিশ্ববিদ্যালয়ে ঔষধ বিষয়ে অধ্যয়ন করেন। সেখানে বিশ্ববিদ্যালয় দলের পক্ষে ভিক্টোরিয়ান ফুটবল লীগে অংশ নেন। ৪৮ খেলায় অংশ নিয়ে ৮৭ গোল করেছিলেন তিনি।
কানসাট
কানসাট আন্দোলন নিয়ে প্রথম কবিতা লিখেছিলেন কবি রাজিত রহমান। আন্দোলনের সময় 'কানসাট' কবিতাটি জনপ্রিয়তা পেয়েছিল। এ কবিতার জন্য তিনি ঢাকা সাহিত্য সংসদ সম্মাননাও পেয়েছিলেন।
আলবার্ট হার্টকফ
শৈশবকাল
১৯১১ সালে ভিক্টোরিয়া রাজ্যের ৪৪০ গজ চ্যাম্পিয়নে অস্ট্রেলিয়ার অন্যতম সেরা সর্বক্রীড়াবিদ হিসেবে নিজেকে পরিচিত করে তোলেন।
প্রথম-শ্রেণীর ক্রিকেট
১৯১১-১২ মৌসুম থেকে ১৯২৮-২৯ মৌসুম পর্যন্ত আলবার্ট হার্টকফের প্রথম-শ্রেণীর খেলোয়াড়ী জীবন চলমান ছিল। ভিক্টোরিয়ার সফলতম অল-রাউন্ডার হিসেবে পরিগণিত হয়েছিলেন। অনেকগুলো বছর ভিক্টোরিয়ার পক্ষে খেলেছিলেন। ৩৪.৪৭ গড়ে ১৭৫৮ রান ও ৩০.৭৯ গড়ে ১২১ উইকেট পান।
২৩ ডিসেম্বর, ১৯১১ তারিখে ভিক্টোরিয়ার পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। মেলবোর্ন ক্রিকেট গ্রাউন্ডে নিউ সাউথ ওয়েলসের বিপক্ষে অনুষ্ঠিত ঐ খেলায় তিনি ব্যাট হাতে অপরাজিত ৪২ ও শূন্য রান এবং লেগ ব্রেক বোলিংয়ে ২/২০ লাভ করেছিলেন। আঘাতের পূর্ব-পর্যন্ত ভিক্টোরিয়া ক্রিকেট দল ও বিশ্ববিদ্যালয় ফুটবল দলের নিয়মিত সদস্যরূপে খেলতে থাকেন।
বিশ্বযুদ্ধে অংশগ্রহণ
প্রথম বিশ্বযুদ্ধের কারণে আলবার্ট হার্টকফের খেলোয়াড়ী জীবনে স্থবিরতা নেমে আসে। প্রথম বিশ্বযুদ্ধ চলাকালে মেলবোর্নের রয়্যাল ওম্যান্স হাসপাতালে কাজ করেন। এরপর পার্থের রয়্যাল চিলড্রেন্স হাসপাতালে স্থানান্তরিত হন। তবে, এ যুদ্ধে জার্মান রক্ত প্রবাহের কারণে তিনি কোন সমস্যায় পড়েছিলেন কি-না তা জানা যায়নি।
বিশ্বযুদ্ধের পর ১৯১৯ সালে মেলবোর্নে ফিরে আসেন ও ভিক্টোরিয়ার নর্থকোটে চিকিৎসা কার্য চালাতে শুরু করেন। ক্রিকেটের জগতেও ফিরে আসেন তিনি। ছয় বছরের মধ্যে ভিক্টোরিয়ার পক্ষে প্রথম খেলেন। নিউ সাউথ ওয়েলসের বিপক্ষে ৫৩ ও ৪৯ রান তুলেন। ১৯২২-২৩ মৌসুমে ভিক্টোরিয়ার সদস্যরূপে সফররত এমসিসি’র বিপক্ষে খেলার সুযোগ পান এবং ৫/২৩ ও ৮/১০৫ পান। এছাড়াও, ব্যাট হাতে নিয়ে ৮৬ ও অপরাজিত ১৪ রান তুলেন।
নভেম্বর, ১৯২৪ সালে সফররত ইংরেজ দলের বিপক্ষে ভিক্টোরিয়ার সদস্যরূপে অপরাজিত অর্ধ-শতরানের ইনিংস খেলেন। ফলশ্রুতিতে, ৩৫ বছর বয়সে জাতীয় দলে তাকে অন্তর্ভুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলবার্ট হার্টকফ। ১ জানুয়ারি, ১৯২৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটই তার একমাত্র টেস্টে অংশগ্রহণ ছিল।
১৯২৪-২৫ মৌসুমে এমসিজিতে অ্যাশেজ সিরিজের দ্বিতীয় টেস্টে খেলেন। প্রথম ইনিংসে আট নম্বরে ব্যাটিংয়ে নেমে ৮০ রান করেন। তবে, অস্ট্রেলিয়া দলের রান সংগ্রাহকের অভাব ছিল না। খেলায় ১৩৪ রান খরচায় একটিমাত্র উইকেট পান। এরফলে, দলের বাইরে রাখা হয় তাকে।
১৯২৭-২৮ মৌসুম পর্যন্ত ভিক্টোরিয়ার পক্ষে খেলতে থাকেন। কিন্তু, তাকে আর জাতীয় দলে খেলার জন্যে আর আমন্ত্রণ জানানো হয়নি। এরপর তিনি চিকিৎসা পেশায় মনোনিবেশ ঘটান।
ব্যক্তিগত জীবন
ক্রিকেটের পাশাপাশি অস্ট্রেলীয় রুলস ফুটবলে পারদর্শিতা দেখিয়েছেন আলবার্ট হার্টকফ। মেলবোর্ন বিশ্ববিদ্যালয় ফুটবল ক্লাবের পক্ষে অস্ট্রেলীয় রুলস ফুটবলে অংশগ্রহণ করেছিলেন তিনি।
দীর্ঘদিন বাতরোগে আক্রান্ত ছিলেন। অতঃপর ২০ মে, ১৯৬৮ তারিখে ৭৮ বছর বয়সে ভিক্টোরিয়ার কিউ এলাকায় আলবার্ট হার্টকফের দেহাবসান ঘটে। ১৯৯৪ সাল পর্যন্ত তার মৃত্যুর বিষয়টি উইজডেনের কোন সংস্করণে খুঁজে পাওয়া যায়নি।
চমচম
চমচম হলো বাংলাদেশের টাঙ্গাইলের পোড়াবাড়ী নামক স্থানে উৎপন্ন একটি বিখ্যাত মিষ্টি যা বাংলাদেশ, ভারত এবং পাকিস্তান ছাড়াও সমগ্র ভারতীয় উপমহাদেশেই বিখ্যাত। চমচমকে বাংলাদেশের সকল মিষ্টির রাজা বলা হয়। এটি ছানার তৈরি একপ্রকার মিষ্টি বিশেষ।
উপকরণ
প্রস্তুত প্রণালীঃ
চুলায় গরুর খাঁটি দুধ জ্বাল দিয়ে প্রথমে প্রস্তুত করা হয় ছানা। পাঁচ কেজির মতো ছানার সঙ্গে মেশানো হয় ২৫০ গ্রাম ময়দা। এরপর ভালো করে মেখে মিষ্টির আকার দিয়ে চিনির শিরায় জ্বাল দিতে হয় অন্তত আধাঘণ্টা। ক্রমশ পোড়া ইটের মতো রং ধারণ করে লম্বা মিষ্টিগুলো। এভাবেই প্রস্তুত হয় পোড়াবাড়ির চমচম।
পোড়াবাড়ীর চমচম
পোড়াবাড়ির চমচমের রয়েছে প্রায় দু'শো বছরের ইতিহাস। এক সময় এ চমচমের ‘রাজধানী’ হিসেবে পরিচিত ছিল পোড়াবাড়ি গ্রাম। খাঁটি চমচম তৈরির জন্য সুনাম ছিল টাঙ্গাইল শহর থেকে ৭ কিলোমিটার দূরের এ গ্রাম। প্রায় দু'শো বছর আগে যশোরথ হাল নামে এক কারিগর প্রথম এ মিষ্টি তৈরি করেন।
সময়ের ঘূর্ণায়মান স্রোতে এ মিষ্টির বৈশিষ্ট্য স্বতন্ত্র রয়েছে। মুখে দিলেই মিলিয়ে যাওয়া এ চমচম খেতে দেশের বিভিন্ন প্রান্ত থেকে আসেন ভোজনরসিকরা। পোড়াবাড়ি গ্রামের বাইরে শুধু টাঙ্গাইল শহরের পাঁচআনিসহ কয়েকটি এলাকার কারিগররা এ বিশেষ মিষ্টান্ন তৈরি করতে পারেন।
পোড়াবাড়ির চমচম তৈরির প্রধান উপকরণ দুধের ছানা, ময়দা আর চিনি। এসব উপকরণে তৈরি চমচমে নরম ভাব যেমন, তেমন ঘ্রাণেও অনন্য।
লালচে রঙের পোড়াবাড়ির চমচমের ওপর দুধ জ্বাল দিয়ে শুকিয়ে তৈরি গুঁড়া মাওয়া ছিটিয়ে দেওয়া হয়। স্বাদে-গন্ধে অতুলনীয় এ বিশেষ মিষ্টি আজও ধরে রেখেছে জনপ্রিয়তা। কেউ টাঙ্গাইল গেলে পোড়াবাড়ির চমচমের স্বাদ নিতে ভোলেন না।
ক্রিস জেরিকো
ক্রিস্টোফার কেইথ আরভিন জন্ম (১৯৭০ নভেম্বর ১১) তারিখ। আমেরিকান পেশাদার কুস্তিগীর। যিনি তার রিং নেম ক্রিস জেরিকো নামে পরিচিত। ১৯৯৯ সাল থেকে ২০১৮ পর্যন্ত ডাব্লিউডাব্লিউই তে রেসলিং করার জন্য তিনি অধিক পরিচিত। পেশাদার কুস্তি ছাড়াও তিনি গায়ক, অভিনেতা, উপস্থাপক, লেখক। বর্তমানে তিনি এইডাব্লিউর সাথে চুক্তিবদ্ধ আছেন। তাকে সর্বকালের অন্যতম সেরা পেশাদার কুস্তিগীরদের একজন হিসেবে বিবেচনা করা হয়।
পেশাদারি কুস্তি জীবনে তিনি অনেকবার চ্যাম্পিয়নশীপ টাইটেল জিতেছেন। তার মধ্যে উল্লেখযোগ্য হলো চারবার ডাব্লিউসিডাব্লিউ ক্রুসারওয়েট চ্যাম্পিয়নশীপ একবার ডাব্লিউসিডাব্লিউ ওয়ার্ল্ড টেলিভিশন চ্যাম্পিয়নশীপ একবার আনডিসপুটেড ডাব্লিউডাব্লিউএফ চ্যাম্পিয়নশীপ তিনবার ওয়ার্ল্ড হেভিওয়েট চ্যাম্পিয়নশীপ দুইবার ডাব্লিউসিডাব্লিউ/ওয়ার্ল্ড চ্যাম্পিয়নশীপ একবার ডাব্লিউডাব্লিউএফ হার্ডকোর চ্যাম্পিয়নশীপ একবার ডাব্লিউডাব্লিউএফ ইউরোপিয়ান চ্যাম্পিয়নশীপ দুইবার ডাব্লিউডাব্লিউই ইউনাইটেড স্টেটস চ্যাম্পিয়নশীপ নয়বার ডাব্লিউডাব্লিউই ইন্টারকন্টিনেন্টাল চ্যাম্পিয়নশীপ দুইবার ডাব্লিউডাব্লিউই ট্যাগ টিম চ্যাম্পিয়নশীপ পাচঁবার ডাব্লিউডাব্লিউএফ/ওয়ার্ল্ড ট্যাগ টিম চ্যাম্পিয়নশীপ জিতেছেন। এছাড়াও তিনি চতুর্থ গ্র্যান্ডস্ল্যাম চ্যাম্পিয়ন (আসল ফরম্যাটে) সপ্তম গ্র্যান্ডস্ল্যাম চ্যাম্পিয়ন (আধুনিক ফরম্যাটে এবং তিনবার স্ল্যামি অ্যাওয়ার্ড বিজয়ী।
প্রাথমিক জীবন
ক্রিস্টোফার কেইথ আরভিন নভেম্বর ৯, ১৯৭০ সালে জন্মগ্রহণ করে। সে মানহাসেস্ট, নিউ ইয়র্কে জন্ম নেয় কিন্তু উইন্নি পেগ এ বেড়ে উঠে। তার বাবা টেড আরভিন একজন আইস হকি খেলোয়াড়। আরভিনের জন্মের সময় তার বাবা নিউ ইয়র্ক রেঞ্জার্স এর হয়ে খেলতো। যখন তার বাবা অবসরে যায় তখন তার পরিবার উইন্নিপেগে চলে আসে। আরভিন তার বাবার দিক থেকে একজন স্কটিশ।
বর্ধমান জেলা
বর্ধমান জেলা ভারতের পূর্বাঞ্চলীয় রাজ্য পশ্চিমবঙ্গে অবস্থিত বর্ধমান বিভাগের অধুনালুপ্ত একটি জেলা। ২০১৭ খ্রিস্টাব্দের ৭ এপ্রিল  এই জেলা বিভক্ত হয়ে পূর্ব বর্ধমান জেলা ও পশ্চিম বর্ধমান জেলা গঠিত হয়।
এটি ছিল মূলত কৃষিপ্রধান জেলা। একে পশ্চিমবঙ্গের শস্য ভান্ডার বলা হয়। জেলার বৃহত্তম শহর বর্ধমান। ধান এ জেলার প্রধান ফসল। এ ছাড়া পাট, আলু, পেঁয়াজ, আখ হয়। বর্ধমান জেলার আসানসোল কয়লাখনির জন্য প্রসিদ্ধ। দুর্গাপুরে আছে লৌহ-ইস্পাত কারখানা। জেলা সদর বর্ধমান থেকে অল্প দূরে কাঞ্চন নগর ছুরি, কাচির জন্য প্রসিদ্ধ। ধাত্রিগ্রাম তাঁতের কাপড়ের জন্য প্রসিদ্ধ।
ইতিহাস
বর্ধমানের ইতিহাস শুরু খ্রীষ্টপূর্ব ৫০০ সন তথা মেসোলিথিক বা প্রস্তর যুগের অন্তিম সময়। Burdwan নামটি সংস্কৃত বর্ধমান থেকে ইংরেজ কর্তৃক প্রদত্ত। মার্কন্ডেয় পুরাণে বর্ধমানের উল্লেখ আছে। গলসি থানা সংলগ্ন "মল্লসরুল" গ্রামে প্রাপ্ত ষষ্ঠ শতকের একটি তাম্রলিপিতে প্রথম নামটির উল্লেখ পাওয়া যায়। নামের মূল নিয়ে দুটি মত রয়েছে। প্রথম মতানুযায়ী, নামটি ২৪ তম জৈন তীর্থাঙ্কর বা বর্ধমানস্বামী'র নামানুসারে প্রণীত হয়েছে। জৈন কল্পসূত্রাণুসারে, মহাবীর কিছুসময় অস্তিকগ্রামে কাটিয়েছিলেন, যা পরে বর্ধমান নামে পরিচিত হয়।অন্যমতানুযায়ী, বর্ধমানা অর্থ সম্পন্ন কেন্দ্র। গাঙ্গেয় উপত্যকায় আর্য সভ্যতার বিকাশের সময়ে, উন্নতি এবং সম্পনতার প্রতীক হিসেবে স্থানটি পরিচিত ছিল। রাজস্ব আদায়ের সুবিধার জন্য মুঘল সম্রাট আকবর বাংলা সুবাকে উনিশটি সরকারে ভাগ করেন। আইন-ই-আকবরী অনুযায়ী বর্ধমান জেলার সঙ্গে সম্পর্কিত যে তিনটি সরকারের নাম পাওয়া যায় তার মধ্যে একটি শরিফাবাদ। শরিফ শব্দের অর্থ সম্ভ্রান্ত। সেই অর্থে এলাকাটি ছিল অপেক্ষাকৃত সম্ভ্রান্ত অঞ্চল। পরে বর্ধমানের নাম হয় শরিফাবাদ। সেই সময় বীরভূমের দক্ষিণাংশ, মুর্শিবাদ জেলার কান্দি আর বর্ধমান জেলার মধ্য অংশ জুড়ে এর সীমানা ছিল। রাজা তিলকচাঁদ ছিলেন বর্ধমানের প্রথম মহারাজধিরাজ। তাদের বংশের অন্যতম রাজারা হলেন প্রতাপচাঁদ ও মহতাবচাঁদ। ব্রিটিশ আমলে রানী বেনদেয়ী তার দেওয়ান বনবিহারীর পুত্র বিজনবিহারীকে দত্তক নিয়ে বিজয়চাঁদ নাম দিয়ে বর্ধমানের সিংহাসনে বসান।
জেলার বিখ্যাত ব্যক্তি
১৯৪১ সালে তিনি ওঁয়াড়ি গ্রামের আইনজীবী সুধীর চন্দ্র সরকারের সঙ্গে বিবাহ বন্ধনে আবদ্ধ হন। তিনি জীবনে নজরুল গীতি ছাড়া অন্য কোনো গান গাননি। তিনি নজরুল গীতির জগতে বড়দি নামে পরিচিত। বাংলা গানের জগতে মহীয়সী ওঁয়াড়ি গ্রামের গৃহবধূ সুপ্রভা সরকার বিশ্ববন্দিত নজরুল গীতিকার।
বাংলাদেশী মহিলা একদিনের আন্তর্জাতিক ক্রিকেটারদের তালিকা
একদিনের আন্তর্জাতিক বা ওডিআই হচ্ছে দুইটি দেশের প্রতিনিধিত্বকারী দলের মধ্যে অনুষ্ঠিত আন্তর্জাতিক ক্রিকেট খেলা, যাদের প্রত্যেকেই আন্তর্জাতিক ক্রিকেট কাউন্সিল (আইসিসি) কর্তৃক নির্ধারিত ক্রিকেটে দলের মানদণ্ড মহিলা ওডিআই মর্যাদা থাকতে হবে। মহিলা ওডিআইয়ের খেলাটি টেস্ট খেলার চেয়ে ভিন্ন, এখানে প্রতিটি দলের জন্য ওভারের সংখ্যা থাকে সীমিত, এবং প্রতিটি দল কেবল একটি ইনিংসই খেলতে পারে। বাংলাদেশ মহিলা দলের প্রথম মহিলাদের একদিনের আন্তর্জাতিক (মহিলা ওডিআই) খেলা শুরু করে ২০১১ সালে। তখন থেকে প্রতিনিধিত্বকারী দলীয় সদস্য সংখ্যা ২৯ জন। নিম্নের তালিকাটিতে প্রথম মহিলা ওডিআই-এ অভিষেকের ভিত্তিতে প্রমিলা খেলোয়াড়গণের নাম সাজানো হয়েছে। যদি কোন খেলায় একের অধিক প্রমিলা ক্রিকেটার অভিষেক করে থাকে তবে তাদেরকে নামের বর্ণানুসারে সাজানো হয়েছে।
প্যাপিরাস
প্যাপিরাস পুরু কাগজের অনুরূপ একটি উপাদান যা প্রাচীন কালে লেখার পৃষ্ঠ হিসাবে ব্যবহৃত হত। এটি প্যাপিরাস উদ্ভিদ, সাইপেরাস প্যাপিরাস, একটি জলাভূমি রধার পিথ থেকে তৈরি করা হয়েছিল। প্যাপিরাস (বহুবচন: প্যাপাইরি) এই জাতীয় উপাদানের চাদরে লেখা একটি নথিও উল্লেখ করা যায়, পাশাপাশি একটি স্ক্রোলে গড়িয়ে যায়, যা একটি বইয়ের প্রাথমিক রূপ।
মিশরীয় সভ্যতায় নীল নদের তীরে নলখাগড়া জাতীয় গাছ পাওয়া যেত।সেই গাছ কেটে প্রাপ্ত খোলকে পাথর চাপা দিয়ে রোদে শুকানো হতো।ফলে খোলগুলো শুকিয়ে যেত এবং পাথরের চাপে সোজা হয়ে লেখার উপযোগী হতো।পরবর্তীতে আঠা দিয়ে জোড়া দিয়ে রোল আকারে সংরক্ষণ করা হতো।প্যাপিরাসের এক একটি রোল লম্বাই ১০ থেকে ২০ ফুটের মতো হতো। এভাবে তৈরী প্রাচীন লেখার উপযোগী মাধ্যমকে প্যাপিরাস বলা হয়।বর্ণমালার সৃষ্টির ক্ষেত্রে মিশরীয়দের যেমন বিশেষ অবদান ছিল,তেমনি তারা আবিষ্কার করেছিলেন লেখার উপযোগী এই চমৎকার উপাদানটি।
পশ্চিম মেদিনীপুর জেলা
পশ্চিম মেদিনীপুর জেলা ভারতের পশ্চিমবঙ্গ রাজ্যের অন্তর্গত মেদিনীপুর বিভাগের একটি জেলা। ২০০২ সালের ১ জানুয়ারি অবিভক্ত মেদিনীপুর জেলাকে দুই ভাগে বিভক্ত করে এই জেলা প্রতিস্থাপিত হয়। এই জেলাতে তিনটি মহকুমা রয়েছে: খড়গপুর, মেদিনীপুর সদর এবং ঘাটাল।
ইতিহাস
ঐতিহাসিক মতে পশ্চিম মেদিনীপুরের দাঁতন (তৎকালীন দন্দভুক্তি) এলাকায় রাজা শশাঙ্কের রাজত্বের উপস্থিতি লক্ষ্য করা যায়। ঐ সময়কালে তাম্রলিপ্ত সাম্রাজ্যের অংশ ছিল এই জেলার অনেকাংশ। ১০২১-১০২৩ খ্রিষ্টাব্দে রাজা রাজেন্দ্র ঢোলের আক্রমণের পর তাম্রলিপ্ত সাম্রাজ্যের পতন হয়। এরপর ১১৩৫ খ্রিষ্টাব্দে রাজা অনন্ত বর্মণ মেদিনীপুরের (তৎকালীন মিধুনপুর) দখল নেন। খ্রিষ্টীয় ১৩০০-১৫০০ শতাব্দীতে সারা বাংলায় মুসলিম সাম্রাজ্যের বিস্তার হলেও বিষ্ণুপুরের হিন্দু রাজা এবং জমিনদারেরা মেদিনীপুরের সুবিশাল অংশে হিন্দু সাম্রাজ্য ধরে রাখতে সক্ষম হয়েছিলেন।[1] ১৫০০ শতাব্দীর শুরুতে মেদিনীপুর মুঘল সাম্রাজ্যের অধীনে চলে আসে। ১৬৮৭ খ্রিষ্টাব্দে জব চার্নক মেদিনীপুরের হিজলিতে আসেন। ১৭০০ শতাব্দীর মধ্যান্তরে মারাঠারা একাধিক বার মেদিনীপুরে আক্রমণ ও লুঠতরাজ করে। ১৭৫২ খ্রিষ্টাব্দে পশ্চিম মেদিনীপুরের একাংশ মারাঠা সাম্রাজের অধীনে চলে যায়। এরপর ব্রিটিশ আমলে মেদিনীপুর একাধিক কৃষক বিদ্রোহ ও স্বাধীনতা সংগ্রামী আন্দোলনের সাক্ষী থেকেছে।
ভূগোল
thumb|পশ্চিম মেদিনীপুর জেলার মহকুমা
সংক্ষিপ্ত বিবরণ
পশ্চিমবঙ্গের দক্ষিণ-পশ্চিমাঞ্চলে অবস্থিত পশ্চিম মেদিনীপুর জেলা ২০০২ সালের ১ জানুয়ারী ভারতের তৎকালীন বৃহত্তম জেলা মেদিনীপুর জেলার বিভাজনের মাধ্যমে নির্মিত হয়। এই বিভজনের পরে জেলার ভৌগোলিক অঞ্চলের আয়তন হয় ৯,২৯৫.২৮ বর্গ কিমি এবং এটি দক্ষিণ চব্বিশ পরগনা জেলার পরে রাজ্যের  দ্বিতীয় বৃহৎ জেলা। ২০১১ সালের হিসাবে দক্ষিণ ২৪-পরগনা (৫.৮২ মিলিয়ন) এবং মুর্শিদাবাদ (৫.১৩ মিলিয়ন) এর পরে গ্রামীণ জনসংখ্যার (৪.৪৮ মিলিয়ন) দিক দিয়ে এটি তৃতীয় অবস্থানে রয়েছে। এটি ২০১১ সালের হিসাবে জেলাতে বসবাসকারী উপজাতির জনসংখ্যার শতাংশের (১৪.৮৭%) দিক থেকে জলপাইগুড়ি (১৮.৮৭), পুরুলিয়া (১৮.২৭%) এবং দক্ষিণ দিনাজপুর (১৬.১২%) পরে চতুর্থ অবস্থানে রয়েছে।
বিস্তৃতভাবে বলতে গেলে, জেলার দুটি প্রাকৃতিক বিভাগ রয়েছে। বাঁকুড়া থেকে বালাসোর পর্যন্ত এনএইচ ১৪ এবং এনএইচ ১৬ (পুরাতন নম্বর এনএইচ ৬০) জেলাকে দুই ভাগে বিভক্ত করে এবং এই জাতীয় সড়ক দুটি মোটামুটি ভাবে দুটি প্রাকৃতিক বিভাগের মধ্যে বিভাজক রেখা। এই রাস্তার পূর্বদিকে মাটি উর্বর পলল এবং অঞ্চল সমতল এবং পশ্চিমে, ছোটা নাগপুর মালভূমি ধীরে ধীরে লাল হয়ে যায়, যা ল্যাটারাইট শিলা এবং মাটি দিয়ে একটি কৃষিকাজে অনউপযোগী অঞ্চল তৈরি করে। জেলাতে ভূপ্রকৃতি পশ্চিমে ঘন শুকনো পাতলা বন থেকে পূর্বের প্রাকৃতিক জলাভূমিতে পরিবর্তিত হয়। পলল অংশটি আরও দুটি বিভাগে বিভক্ত হতে পারে। প্রথমত, এটি হুগলি নদী এবং রুপনারায়ণ নদের নিকটবর্তী খাঁটি বদ্বীপদেশের একটি ভূমিভাগ, যা অধীনে অসংখ্য নদী এবং জলরাশি দ্বারা বিভক্ত করা হয়। দ্বিতীয়ত, এটি জেলার পূর্বে বাকি অংশ, এটি একঘেয়ে ধানের চাষে উপযুক্ত সমভূমি, যেখানে অসংখ্য জলপথ এবং জোয়ারের জলে পুষ্ট খাঁড়ি রয়েছে। জোয়ারের জলে পুষ্ট খাঁড়িগুলি জমিতে বন্যা রোধে বাঁধের সাথে সারিবদ্ধভাবে আবদ্ধ। বেশিরভাগ অঞ্চল জল-লগ্ন।